Jesús María de Leizaola

Jesús María de Leizaola Sánchez, nado en Donostia o 7 de setembro de 1896 e finado o 16 de marzo de 1989, foi un político vasco, lehendakari do Goberno Vasco no exilio entre 1960 e 1979.

 Traxectoria 
Iniciou a súa andaina política como deputado do PNV no Congreso dos Deputados durante a Segunda República. Trala guerra civil foi membro do goberno do lehendakari José Antonio Aguirre como Conselleiro de Xustiza e Cultura. Foi nomeado Lehendakari en 1960, logo do pasamento de Aguirre.

O Lehendakari Leizaola desenvolveu o seu labor no exilio, fixando a súa residencia en París, dende onde se dedicou a denunciar a ditadura. En 1979, logo de 43 anos de exilio, volveu ao País Vasco, que nese momento iniciaba a recuperación da democracia e o autogoberno. Compaxinou o seu labor político con inquietudes literarias e intelectuais. Foi autor de literatura vasca e de estudos de poesía.

Categoría:Lehendakaris
Categoría:Deputados nas Cortes da II República
Categoría:Exiliados do franquismo
Categoría:Nados en Donostia
Categoría:Nados en 1896
Categoría:Finados en 1989
Categoría:Políticos do PNV